Diari Oficial de la Generalitat Valenciana


Sumari del DOGV 3701, del 03-03-2000 (2000/1449)

Informació pública de les bases per a la provisió d'una plaça de geògraf, vacant en la plantilla de funcionaris de l'Ajuntament de Gandia.
------------------------------------------------------------------------------------------------------------------------------------------

### Dades del document

Número de DOGV
:   3701

Data del DOGV
:   03-03-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/1449


Data del document
:   30-12-1999

Organisme emissor
:   Ajuntament de Gandia

Tipus de document
:   Convocatòria

Descriptors 

:   * Gandia
    * concurs administratiu
    * administració local
    * geografia

Informació pública de les bases per a la provisió d'una plaça de geògraf, vacant en la plantilla de funcionaris de l'Ajuntament de Gandia. [2000/X1449]
  
De conformitat amb allò acordat per la Comissió de Govern de l'Ajuntament de Gandia, en la sessió del dia 30 de desembre de 1999, sobre aprovació de bases per a la selecció d'un geògraf, vacant en la plantilla municipal i anunciada en l'oferta d'ocupació pública de 1999, per resolució de l'Alcaldia-Presidència de la mateixa data, s'ha resolt el següent:
  
Únic
  
Convocar proves per a la selecció d'un geògraf, de conformitat amb les bases aprovades per la Comissió de Govern, en la sessió de 30 de desembre de 1999, i del tenor literal següent:
  
Bases per a la provisió en propietat d'una plaça de geògraf, vacant en la plantilla de funcionaris de carrera de l'Ajuntament de Gandia.
  
Primera. Objecte de la convocatòria
  
L'objecte d'aquesta convocatòria és la provisió en propietat d'una plaça de geògraf, vacant en la plantilla de funcionaris de carrera de l'Ajuntament de Gandia. El sistema selectiu serà l'oposició lliure.
  
La plaça esmentada està enquadrada en l'escala d'administració especial, subescala tècnica, grup A, dotada amb el sou corresponent als funcionaris d'aquest grup, pagaments extraordinaris, triennis i altres emoluments que corresponen a la subescala esmentada, d'acord amb la legislació vigent.
  
L'horari que haurà de realitzar l'aspirant seleccionat serà el legalment establert per a aquest ajuntament, i s'ajustarà a les necessitats del servei.
  
Segona. Normativa aplicable
  
El procés selectiu s'ajustarà al que disposen aquestes bases i , en allò que no hi és previst, a la Llei 30/1984, de 2 d'agost; a la Llei 7/1985, de 2 d'abril; al Reial Decret Legislatiu 781/1986, de 18 d'abril; al Decret Legislatiu de 24 d'octubre de 1995, del Consell de la Generalitat Valenciana, i la seua modificació aprovada per la Llei 8/1995, de 29 de desembre, de la Generalitat Valenciana; al Decret 33/1999, de 9 de març, del Consell de la Generalitat Valenciana; al Reial Decret 896/1991, de 7 de juny; al Reial Decret 364/1995, de 10 de març; i a la resta de les disposicions legals i reglamentàries aplicables.
  
Tercera. Requisits dels aspirants
  
Els qui vulguen prendre part en aquestes proves selectives hauran de reunir els requisits següents:
  
- Ser espanyol o nacional de qualsevol estat membre de la Unió Europea.
  
- Tenir complits divuit anys d'edat i no excedir d'aquella en què es puga accedir a la jubilació en el règim general de la Seguretat Social.
  
- Estar en possessió del títol de llicenciat en Geografia i Història. S'acreditarà mitjançant el títol expedit per l'autoritat acadèmica competent, la qual certificarà a més a més sobre les equivalències.
  
- No patir malaltia ni estar afectat per limitació física o psíquica incompatible amb l'exercici de les funcions o que els impossibilite.
  
- No haver estat separat, mitjançant expedient disciplinari, del servei de cap administració pública, ni trobar-se inhabilitat per a l'exercici de les funcions públiques.
  
Quarta. Sol·licituds
  
Els qui vulguen participar en les proves selectives ho hauran de sol·licitar mitjançant instància que es dirigirà a la Presidència de la Corporació, i es presentarà al Registre General, durant el termini de 20 dies naturals comptadors a partir de l'endemà de la publicació de l'extracte de la convocatòria en el Boletín Oficial del Estado.
  
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
El model d'instància per a prendre part en les proves selectives serà facilitat gratuïtament per l'Ajuntament (Oficina d'Informació). Els drets d'examen seran satisfets pels aspirants abans de presentar la instància, amb una quantia de 5.000 pessetes, i haurà d'adjuntar-se a la instància resguard acreditatiu del seu ingrés en el compte 2077/0107/31/4904283951 de Bancaixa, OP de Gandia, a nom de l'Ajuntament de Gandia. Si el pagament es va efectuar mitjançant gir postal o telegràfic, es consignarà en la instància el número de gir.
  
Per tal de ser admesos i prendre part en les proves selectives, a més a més de les seues circumstàncies personals, els sol·licitants hauran de manifestar en les instàncies que reuneixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies i que es comprometen de prestar el preceptiu jurament o promesa. Aquestes condicions s'hauran de mantenir al llarg de tot el procés selectiu durant el qual, en qualsevol moment, podran ser requerits els aspirants per a efectuar les comprovacions oportunes.
  
Cinquena. Admissió d'aspirants
  
Expirat el termini d'admissió d'instàncies, per Resolució de l'Alcaldia s'aprovaran les llistes provisionals d'aspirants admesos i exclosos, que es faran públiques en el Butlletí Oficial de la Província i al tauler d'edictes de la Casa Consistorial.
  
Contra aquesta resolució es podrà presentar reclamació en el termini de deu dies hàbils. Les reclamacions, si n'hi hagués, seran acceptades o rebutjades en la resolució que aprove les llistes definitives, que es faran públiques, alhora, en la forma indicada.
  
En el supòsit de no presentar-s'hi cap reclamació, les llistes provisionals esdevindran automàticament definitives, cosa que es farà constar en la resolució de l'Alcaldia.
  
Les errades de fet podran subsanar-se en qualsevol moment, d'ofici o a petició de la persona interessada.
  
En tot cas, amb l'objecte d'evitar errades i en el supòsit de produir-se, possibilitar-ne la subsanació en temps i forma, els aspirants comprovaran, fefaentment, no sols que no figuren en la relació d'exclosos, sinó, a més a més, que els seus noms consten en la d'admesos.
  
Si en qualsevol moment del procés selectiu arribés a coneixement del Tribunal que algun dels aspirants no posseeix la totalitat dels requisits exigits en aquestes bases, amb audiència prèvia de la persona interessada, se'n proposarà l'exclusió a l'alcalde-president de l'Ajuntament, tot indicant les inexactituds o falsedats formulades per l'aspirant en la sol·licitud d'admissió a les proves selectives i als efectes escaients.
  
Sisena. Tribunal qualificador
  
El Tribunal qualificador que jutjarà el procés selectiu estarà integrat de la forma següent:
  
President: el de la Corporació, o membre d'aquesta que delegue.
  
Secretari: el de la Corporació o funcionari que delegue.
  
Vocals:
  
un representant de la Generalitat Valenciana.
  
un representant del professorat oficial designat per l'Institut Valencià d'Administració Pública.
  
dos tècnics o experts designats pel president de la Corporació.
  
dos representants del personal funcionari de la Corporació proposats per les dues organitzacions sindicals més representatives en l'Ajuntament (un per cada una de les organitzacions sindicals).
  
Podran assistir a les sessions del Tribunal, encara que sense formar-ne part, un membre corporatiu representant de cada grup polític municipal, que actuaran, amb veu i sense vot.
  
La designació dels membres del Tribunal inclourà la dels respectius suplents i es farà pública en el Butlletí Oficial de la Província, així com al tauler d'anuncis de la Corporació.
  
La composició del Tribunal serà predominantment tècnica i els vocals hauran de posseir nivell de titulació o especialització iguals o superiors als exigits per a l'accés a la plaça convocada.
  
L'Ajuntament sol·licitarà dels òrgans corresponents la designació dels respectius representants, que haurà d'efectuar-se en el termini de vint dies següents al de la recepció de la sol·licitud.
  
El Tribunal podrà disposar la incorporació als seus treballs, per a alguna o algunes proves, d'assessors que es limitaran a l'exercici de la seua especialitat tècnica, en base a la qual col·laboraran amb el Tribunal. Quan concórreguen en els membres del Tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, aquests s'abstindran d'intervenir i notificaran aquesta circumstància a l'Alcaldia-Presidència; alhora, els aspirants podran recusar-los en la forma prevista en l'article 29 de la llei esmentada.
  
El Tribunal no podrà constituir-se ni actuar sense l'assistència de més de la meitat dels seus integrants, titulars o suplents, indistintament. També estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que hi garantesquen el degut ordre en tot allò no previst en aquestes bases, i per a la seua adequada interpretació.
  
Tots els membres del Tribunal tindran veu i vot, tret del secretari, que no tindrà vot.
  
En cada sessió del Tribunal podran participar els membres titulars presents en el moment de la seua constitució i, si hi són absents, els suplents, sense que puguen substituir-se entre ells en la mateixa sessió.
  
Si constituït el Tribunal i iniciada la sessió se n'absenta el president, aquest designarà, entre els vocals concurrents, el qui el substituirà durant l'absència.
  
A efectes d'assistència, el Tribunal que actue en aquestes proves tindrà la categoria primera prevista en l'article 33.2 del Reial Decret 236/1988, de 4 de març.
  
Setena. Calendari de les proves
  
La data, l'hora i el lloc de l'inici de les proves selectives s'anunciarà en el Butlletí Oficial de la Província de València.
  
Una vegada començades les proves selectives, no serà obligatòria la publicació dels successius anuncis dels altres exercicis i incidències en el Butlletí Oficial de la Província. Aquests anuncis hauran de fer-se públics pel Tribunal al local on s'hagen realitzat les anteriors proves i al tauler d'anuncis de l'Ajuntament, amb una antelació de dotze hores si es tracta del mateix exercici, o de quaranta-vuit hores si es tracta d'un de nou.
  
L'ordre d'actuació dels aspirants en aquells exercicis que no puguen realitzar-se conjuntament serà el determinat prèviament per la Generalitat Valenciana per a la selecció del seu personal, segons l'últim sorteig realitzat a què es refereix l'article 10.3 del Decret 33/1999, de 9 de març, del Consell de la Generalitat Valenciana.
  
Els aspirants seran convocats en crida única, tret dels casos de força major degudament justificats i apreciats lliurement pel Tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.
  
El Tribunal podrà requerir en qualsevol moment que cada un dels aspirants acredite la seua identitat, i a l'efecte hauran d'anar proveïts del document nacional d'identitat.
  
Entre l'acabament d'un exercici i l'inici del següent haurà de transcórrer un termini mínim de setanta-dues hores i màxim de quaranta-cinc dies naturals.
  
Vuitena. Desenvolupament de les proves selectives
  
Els exercicis de l'oposició seran els següents:
  
Primer exercici: obligatori i eliminatori. De coneixement del temari.
  
Consistirà a contestar per escrit dos temes relacionats amb les matèries comunes (un per cada un dels dos grups en què es troben dividides), i que serà determinat pel Tribunal immediatament abans de l'inici de l'exercici. La durada serà de tres hores.
  
Segon exercici: obligatori i eliminatori. De coneixement del temari.
  
Consistirà en el desenvolupament, per escrit, durant un temps de quatre hores, de cinc temes extrets a l'atzar del temari de matèries específiques, immediatament abans de l'inici de l'exercici (un per cada un dels cinc grups en què es troben dividides). Una vegada conclosa la prova, els exercicis seran introduïts en sobre tancat i quedaran sota la custòdia del Tribunal qualificador, el qual cridarà individualment els opositors per a la lectura pública dels temes que hagen desenvolupat.
  
Tercer exercici: obligatori i eliminatori. De caràcter pràctic.
  
Consistirà a resoldre per escrit, en un temps màxim de quatre hores, dos supòsits pràctics referits a les matèries específiques, i que seran determinats pel Tribunal immediatament abans de realitzar-se l'exercici. Durant el desenvolupament d'aquesta prova els aspirants podran fer ús de textos legals dels quals hi hagen anat proveïts.
  
Quart exercici: obligatori.
  
Consistirà a traduir, per escrit, dos textos proposats pel Tribunal, un del castellà al valencià i un altre del valencià al castellà. La durada d'aquest exercici serà de trenta minuts.
  
Novena. Qualificació i valoració dels exercicis
  
El primer exercici serà qualificat de 0 a 4 punts, i caldrà obtenir-hi un mínim de 2 punts per a superar-lo. En aquest exercici es valoraran els coneixements sobre el tema exposat, la capacitat de síntesi i la claredat en l'exposició.
  
El segon exercici serà qualificat de 0 a 10 punts, i caldrà obtenir-hi un mínim de 5 punts per a superar-lo. En aquest exercici es valoraran els coneixements sobre els temes exposats, la capacitat de síntesi i la claredat en l'exposició.
  
El tercer exercici serà qualificat de 0 a 10 punts, i caldrà obtenir-hi un mínim de 5 punts per a superar-lo. En aquest exercici es valorarà la capacitat de raciocini, la sistemàtica en el plantejament, la formulació de conclusions i el coneixement i l'adequada interpretació de la normativa aplicable.
  
El quart exercici serà qualificat de 0 a 3 punts. En aquest exercici es valorarà el nivell del coneixement de valencià que posseesca l'aspirant. La no-superació d'aquest exercici no impedirà la participació en la llista per a la determinació de la relació d'aprovats.
  
El Tribunal determinarà la qualificació de cada exercici per la suma de les qualificacions dels seus membres assistents, dividit pel nombre d'aquests. Tanmateix, per a declarar que els aspirants han superat, o no, els exercicis eliminatoris, el Tribunal actuarà de conformitat amb el que preveu l'article 26.4 de la Llei 30/1992, de 26 de novembre.
  
Enllestides les qualificacions de cada exercici, el mateix dia en què s'adopten els acords corresponents, seran exposades al tauler d'anuncis i als altres llocs que assenyalen les lleis.
  
De conformitat amb el que preveu l'article 4.5 del Decret 33/1999, del Consell de la Generalitat Valenciana, la relació d'aspirants que han superat les proves es formarà amb els que, havent realitzat tots els exercicis obligatoris, hagen superat els que tenien caràcter eliminatori, tot sumant per a cadascun les puntuacions obtingudes en tots els exercicis. La relació esmentada començarà amb l'aspirant que haja obtingut d'aquesta forma la puntuació total més alta, i acabarà, si fa el cas, quan el nombre d'inclosos en aquesta coincidesca amb el nombre de llocs convocats. Si el nombre d'aspirants relacionats d'aquesta forma fóra inferior al de places convocades, les no-cobertes es declararan desertes. El Tribunal no podrà declarar aprovats més aspirants que el total de places a cobrir en la convocatòria (total 1).
  
El Tribunal elevarà a l'Alcaldia proposta de nomenament com a funcionari en pràctiques en favor de l'aspirant aprovat. Alhora, es faculta el Tribunal per proposar a l'Ajuntament la constitució d'una borsa per a possibles interinatges, integrada pels qui no havent estat declarats aprovats, a parer del Tribunal, hagen demostrat la seua qualificació durant el procés selectiu.
  
Deu. Presentació de documents
  
L'aspirant proposat presentarà en el Servei de Personal de l'Ajuntament, dins del termini de vint dies naturals, comptadors a partir de la publicació de la llista d'aprovats, els documents que acrediten reunir les condicions per a prendre part en l'oposició, i que són:
  
1. Certificat de naixement, expedit pel Registre Civil corresponent o fotocòpia del document d'identitat, o passaport, que es presentarà juntament amb l'original per a la seua compulsa.
  
2. Còpia autenticada o fotocòpia, que haurà d'anar acompanyada de l'original per a la seua compulsa, del títol exigit.
  
3. Certificat del Registre Central de Penats i Rebels, referit a la data d'acabament de les proves selectives.
  
4. Declaració jurada de no trobar-se incurs en causa d'incapacitat.
  
5. Declaració dels serveis mèdics municipals acreditativa de no patir malaltia o defecte físic que impossibilite el normal exercici de la funció.
  
6. Declaració jurada de no haver estat separat mitjançant expedient disciplinari del servei de qualsevol de les administracions públiques, ni trobar-se inhabilitat per a l'exercici de funcions públiques.
  
7. Declaració de la persona interessada de no exercir cap lloc o activitat en el sector públic delimitat per l'article primer de la Llei 53/1984, tot indicant alhora que no realitza activitat privada incompatible o subjecta a reconeixement d'incompatibilitat.
  
Davant de la impossibilitat, degudament justificada, de presentar els documents expressats, podrà acreditar-se que es reuneixen les condicions exigides en la convocatòria mitjançant qualsevol mitjà de prova admissible en dret.
  
Els qui dins del termini fixat i tret dels casos de força major, degudament acreditats, no presentaren la documentació o de l'examen d'aquesta es deduïra que manquen de tots o d'alguns dels requisits assenyalats, no podran ser nomenats funcionaris de carrera, i quedaran anul·lades totes les seues actuacions, sense perjudici de la responsabilitat en què hagueren incorregut per falsedat.
  
El nomenat, amb formulació prèvia del jurament o promesa a què es refereix l'article 32.c del Text Refós de la Llei de la Funció Pública Valenciana, haurà de prendre possessió, com a funcionari en pràctiques, en el termini de vint dies comptadors a partir de l'endemà de la notificació del nomenament. Si no pren possessió dins del termini assenyalat, sense causa justificada, s'entendrà que renuncia als seus drets sobre la plaça i no obtindrà la condició de funcionari.
  
L'aspirant proposat serà nomenat per l'Alcaldia funcionari en pràctica durant un període de tres mesos. Al final del període es farà una valoració exhaustiva de l'aptitud dels aspirants per una comissió integrada per l'alcalde, el cap del Servei de Recursos Humans, el cap del respectiu servei i el regidor delegat de Recursos Humans. Realitzat l'informe per la respectiva comissió, l'alcalde procedirà al nomenament definitiu, com a funcionaris de carrera, si són considerats aptes per la comissió esmentada. En cas de no ser considerats aptes, l'alcalde dictarà una resolució motivada en la qual posarà de manifest que l'aspirant no ha superat el període de pràctiques i que, per tant, es declara no-procedent el seu nomenament com a funcionari de carrera. En aquest últim cas, serà preceptiu l'informe previ desfavorable al nomenament del Tribunal, que es constituirà a l'efecte i que podrà practicar les proves que estime necessàries per poder fonamentar prou el seu informe.
  
Els declarats no aptes quedaran eliminats i no seran nomenats funcionaris de carrera.
  
Onze. Recursos
  
Contra aquestes bases i la corresponent convocatòria, actes que esgoten la via administrativa, s'hi pot interposar:
  
A) Recurs de reposició, amb caràcter potestatiu, davant de l'òrgan municipal que va dictar l'acte. El termini per a interposar el recurs esmentat serà d'un mes, comptador des de l'endemà de la publicació d'aquestes bases en el Butlletí Oficial de la Província de València i Diari Oficial de la Generalitat Valenciana. Interposat el recurs, no podrà interposar-se recurs contenciós administratiu fins que aquell siga resolt expressament o s'haja produït la seua desestimació per silenci pel transcurs d'un mes, comptador des de la data de la seua interposició, sense haver-se notificat la seua resolució, i en aquest cas quedarà lliure la via contenciosa administrativa.
  
B) Recurs contenciós administratiu, directament, davant de la Sala Contenciosa Administrativa del Tribunal Superior de Justícia de la Comunitat Valenciana. El termini per a interposar el recurs és: a) de dos mesos, comptadors des de la publicació d'aquestes bases en el BOP de València i DOGV, si no s'ha interposat el potestatiu recurs de reposició; b) de dos mesos, comptadors des del dia en què es notifique la resolució expressa del recurs de reposició; o, c) de dos mesos, comptadors a partir del transcurs d'un mes des de la interposició del recurs de reposició sense haver-se'n notificat resolució expressa.
  
Contra les resolucions i els actes de tràmit que no esgoten a la via administrativa, quan aquests últims decidesquen directament o indirecta el fons de l'assumpte, determinen la impossibilitat de continuar el procediment, produesquen indefensió o perjudici irreparable a drets i interessos legítims, podrà interposar-se pels interessats el recurs d'alçada en el termini d'un mes, davant de l'òrgan superior jeràrquic del que els va dictar.
  
Annex
  
Temari de l'oposició per cobrir una plaça de geògraf.
  
Matèries comunes
  
Grup I
  
Constitució espanyola i organització territorial de l'Estat.
  
Tema 1. La Constitució espanyola de 1978. Estructura i principis fonamentals, drets i deures: la seua garantia i suspensió. Principis rectors de la política social i econòmica. El Tribunal Constitucional: classes i efectes de les sentències. Reforma constitucional. La Corona.
  
Tema 2. Les Corts Generals. Composició, atribucions i funcionament. Elaboració de les Lleis. Lleis estatals i autonòmiques. Relacions entre l'ordenament estatal i els ordenaments autonòmics. Els tractats internacionals com a normes de dret intern, especial referència als tractats de la CE.
  
Tema 3. El Govern i l'administració. Principis constitucionals de l'administració. Relacions entre el Govern i les Corts Generals, òrgans de control dependents de les Corts Generals: el defensor del Poble i el Tribunal de Comptes. El Poder Judicial.
  
Tema 4. Organització territorial de l'Estat. Principis generals. Les comunitats autònomes. Distribució de competències. L'Administració de l'Estat: organització central.
  
Tema 5. L'Estatut d'Autonomia de la Comunitat Valenciana: aprovació i reforma. Estructura i principis fonamentals. Les competències de la Generalitat Valenciana. Especial referència al règim local: desenvolupament legal i reglamentari.
  
Tema 6. La Generalitat Valenciana: les seues institucions. Les Corts: composició, constitució i funcions. El president de la Generalitat: funcions. El Consell: composició, estructura i funcions. Altres institucions: el síndic de Greuges i el Consell de Cultura. La Sindicatura de Comptes. Organització de l'administració pública de la Generalitat Valenciana.
  
Tema 7. El règim local espanyol. La seua evolució històrica. L'administració local en la Constitució de 1978. El principi d'autonomia: el seu significat i abast. Garantia constitucional de l'autonomia local. La doctrina del Tribunal Constitucional.
  
Tema 8. L'organització municipal: principis fonamentals. Els òrgans bàsics: alcalde, tinents d'alcalde, plenari i comissió de govern. Els òrgans complementaris. El reglament orgànic municipal. L'estatut dels membres de les corporacions locals.
  
Grup II
  
Dret administratiu
  
Tema 9. Les fonts de l'ordenament jurídic local. La Llei 7/1985, de 2 d'abril, Reguladora de les Bases de Règim Local. Contingut, àmbit d'aplicació i principis generals. RDL 781/1986, de 18 d'abril, pel qual s'aprova el Text Refós de les disposicions legals vigents en matèria de règim local. Normes reglamentàries.
  
Tema 10. Règim jurídic dels béns locals. Els béns de domini públic. Peculiaritats del seu règim jurídic en l'àmbit local. Béns patrimonials de les entitats locals: adquisició i alienació. Administració, ús i aprofitament. Els béns comunals.
  
Tema 11. Personal al servei de les entitats locals: plantilles. Funcionaris de carrera de l'administració local. Funcionaris interins. Personal eventual i laboral. Oferta d'ocupació pública. Selecció del personal. Drets i deures dels funcionaris. Règim disciplinari. Responsabilitat civil i penal dels funcionaris.
  
Tema 12. L'ordenament jurídic administratiu: fonts. La Constitució. Lleis estatals i autonòmiques: classes. Altres disposicions normatives amb força de llei. El reglament: concepte, naturalesa i classes. Límits de la potestat reglamentària. Relacions entre l'ordenament jurídic estatal i els autonòmics. Principi de jerarquia i de competència.
  
Tema 13. L'acte administratiu: concepte, elements i classes. Eficàcia, executivitat i suspensió dels actes administratius. Actes presumptes: requisits i efectes.
  
Tema 14. Invalidesa de l'acte administratiu: classes de vicis i els seus efectes. Conservació, conversió i convalidació. Irregularitats no invalidants.
  
Tema 15. El procediment administratiu: concepte. La Llei 30/1992, de 26 de novembre, de RJAP i PAC. Els subjectes. Les fases del procediment administratiu: iniciació, ordenació, instrucció i acabament del procediment administratiu. Responsabilitat de l'administració. L'ús oficial del valencià: la Llei d'Ús i Ensenyament del Valencià de la Generalitat Valenciana.
  
Tema 16. Els recursos administratius: concepte i classes. La revisió d'ofici. Les reclamacions prèvies a l'exercici de les accions civils i laborals.
  
Tema 17. Els contractes administratius. Concepte i classes. La preparació dels contractes. Formes d'adjudicació. Elements del contracte administratiu. La revisió de preus i altres alteracions contractuals. Compliment i incompliment dels contractes administratius. La invalidesa dels contractes administratius i la seua resolució.
  
Matèries específiques
  
Grup I
  
Administració local i Unió Europea.
  
Tema 18. El municipi. Concepte i elements. La configuració del municipi en la Constitució. El mapa d'entitats locals de la Comunitat Valenciana i la tipologia municipal.
  
Tema 19. La província. La seua configuració en l'estat de les autonomies. Òrgans de govern i administració de la província.
  
Tema 20. Les competències de municipis i províncies. La coordinació. Les competències delegades: règim de la delegació. La gestió ordinària provincial de competències autonòmiques.
  
Tema 21. Altres entitats locals: les entitats locals territorials d'àmbit inferior al municipi. Les comarques. Les mancomunitats de municipis.
  
Tema 22. El territori municipal. Creació i supressió de municipis. Alteració de termes municipals. Especial referència a la competència de la Generalitat i a la creació de nous municipis.
  
Tema 23. L'alcalde. Atribucions. Els tinents d'alcalde. Altres òrgans unipersonals en la gestió desconcentrada del municipi: la seua relació amb l'alcalde. Règim jurídic de l'activitat de l'alcalde. Resolucions del president de la Corporació, recursos i responsabilitat.
  
Tema 24. El Plenari de l'Ajuntament: composició i atribucions. La Comissió de Govern: composició, nomenament i atribucions. Les comissions informatives. Les juntes de districte i altres òrgans de gestió desconcentrada. Règim de sessions i acords de les corporacions locals. Normes reguladores.
  
Tema 25. Règim d'impugnació dels actes i acords locals. La impugnació per les corporacions locals de les disposicions i actes d'altres administracions públiques que en lesionen l'autonomia. Exercici d'accions.
  
Tema 26. Relacions entre l'administració local i al resta de les administracions públiques. Principis generals. Fórmules de cooperació, col·laboració, assessorament i coordinació. Llei 2/1983, de 4 d'octubre, de la Generalitat Valenciana, per la qual es declaren d'interès general per a la Comunitat Valenciana determinades funcions pròpies de les diputacions provincials.
  
Tema 27. Gènesi i història de la Unió Europea. Institucions de la Unió Europea. Fonts d'informació sobre la Unió Europea: centres d'informació i documentació.
  
Tema 28. Les fonts del dret comunitari. El Tractat de la Unió Europea i el Tractat d'Amsterdam.
  
Tema 29. Les principals polítiques de la Unió Europea. Especial referència a medi ambient, indústria, transport, turisme i petites i mitjanes empreses.
  
Tema 30. Els fons estructurals de la Unió Europea. Les iniciatives comunitàries. Ajudes i subvencions de la Unió Europea.
  
Grup II
  
Desenvolupament econòmic local: turístic, comercial,
  
industrial, cultural i de serveis.
  
Tema 31. El desenvolupament econòmic local: concepte i bases. La participació de l'administració local en la promoció econòmica i l'ocupació.
  
Tema 32. El concepte de la planificació estratègica. La planificació estratègica aplicada al desenvolupament local.
  
Tema 33. L'anàlisi DAFO aplicada al desenvolupament local. La gestió de projectes complexos.
  
Tema 34. Estudis sobre desenvolupament local i anàlisi de l'entorn. Informació de base per a la caracterització del territori. Organització de la informació i definició i integració d'elements clau.
  
Tema 35. Condicionaments ambientals al desenvolupament local. Els factors del desenvolupament endogen: competitivitat i declivi.
  
Tema 36. L'estructura socioeconòmica de Gandia. Línies estratègiques de desenvolupament. L'itinerari d'inserció sociolaboral.
  
Tema 37. El turisme i la seua importància a la ciutat de Gandia. Noves tendències i alternatives al model turístic actual.
  
Tema 38. El comerç i la seua importància a la ciutat de Gandia. L'estratègia local de foment de l'activitat comercial. L'estructura comercial de la Safor.
  
Tema 39. La Llei de la Generalitat Valenciana d'Ordenació del Comerç. Objecte i àmbit d'aplicació. Estructura comercial de la Comunitat Valenciana.
  
Tema 40. Règim administratiu de l'activitat comercial. Grans superfícies comercials i comerç minorista. El pla de modernització i racionalització de les estructures comercials a la Comunitat Valenciana (1995/1999).
  
Tema 41. El planejament comercial: fixació d'objectius. Propostes d'actuació.
  
Tema 42. El sector primari i el medi ambient a Gandia. Línies estratègiques d'actuació.
  
Tema 43. El sector industrial i la construcció s Gandia. Línies estratègiques d'actuació.
  
Tema 44. Els serveis avançats. Competitivitat i innovació. La situació a Gandia i línies estratègiques d'actuació.
  
Tema 45. Els recursos culturals i el desenvolupament local.
  
Grup III
  
Desenvolupament regional
  
Tema 46. La Comunitat Valenciana i l'ordenació del territori europeu. Comarcalització i vertebració del territori valencià.
  
Tema 47. Les comarques centrals valencianes. Concepte. Incidències en el desenvolupament econòmic dels territoris afectats.
  
Tema 48. Anàlisi del desenvolupament econòmic de l'economia valenciana. El programa econòmic valencià.
  
Tema 49. Estructura demogràfica i territorial de la Comunitat Valenciana. El seu reflex en l'administració local.
  
Tema 50. Legislació relativa a la protecció d'espais naturals a Espanya i a la Comunitat Valenciana.
  
Tema 51. L'administració local: competències en matèria de protecció d'espais naturals.
  
Tema 52. Els plans d'ordenació dels recursos naturals i altres instruments de planificació i gestió dels espais naturals.
  
Tema 53. L'Agenda 21 local de les Nacions Unides. La Carta d'Aalborg. L'auditoria ambiental: definicions, objectius i continguts bàsics.
  
Tema 54. Les infraestructures de comunicació i telecomunicació en el desenvolupament local. Accessibilitat, mobilitat, trànsit (urbà) i transport públic.
  
Tema 55. Planificació i coordinació de l'administració pública local. Els equips: formació i desenvolupament. Els grups de treball com a instruments de millora de l'organització.
  
Tema 56. El lideratge. Delimitació conceptual. Principals aproximacions teòriques a l'estudi del lideratge. Relacions líder-seguidors. Desenvolupaments recents en l'estudi del lideratge.
  
Tema 57. Descentralització, desconcentració i participació ciutadana en l'administració local.
  
Tema 58. Consideracions al voltant del servei públic en general i les diverses tècniques o formes de la gestió dels serveis públics locals en la legislació espanyola vigent. La prestació del servei públic pel sector privat.
  
Tema 59. La prestació dels serveis públics locals sota fórmules societàries.
  
Grup IV
  
Ordenació del territori
  
Tema 60. Evolució històrica del dret urbanístic espanyol. La Llei sobre Reforma del Règim Urbanístic i Valoracions del Sòl de 1990. El text refós de la Llei sobre Règim del Sòl i Ordenació Urbana de 1992.
  
Tema 61. La Llei 6/1998, de 13 d'abril, sobre Règim del Sòl i Valoracions: principis generals. Valoració dels terrenys segons el tipus de sòl.
  
Tema 62. La Llei 6/1998, de 13 d'abril, sobre Règim del Sòl i Valoracions: valoració de béns i drets distints del sòl. Valoració d'obres, edificacions, instal·lacions, plantacions i arrendaments. Valoració de les concessions administratives i dels drets reals sobre immobles. Supòsits indemnitzatoris.
  
Tema 63. La Llei 6/1994, de la Generalitat Valenciana, Reguladora de l'Activitat Urbanística: principis generals. La classificació del sòl. Drets i deures bàsics dels propietaris.
  
Tema 64. La Llei 4/992, de la Generalitat Valenciana, sobre el Sòl no Urbanitzable. Principis generals. Règim del sòl no urbanitzable.
  
Tema 65. L'expropiació forçosa. Concepte, naturalesa i elements. Declaració d'utilitat pública. Procediment general de l'expropiació. Garanties jurisdiccionals. Reversió.
  
Tema 66. Arquitectura d'espai lliure. Parcs, places i jardins. Criteris d'intervenció en centres històrics. Els eixamples.
  
Tema 67. Ajudes econòmiques directes de la Generalitat Valenciana per al finançament d'actuacions de protecció preferent. Àrees de renovació urbana. Les oficines de rehabilitació.
  
Tema 68. Centres històrics: transformació i degradació. Planejament d'àrees històriques. Generalitats.
  
Tema 69. Factors determinants en la configuració del territori. El medi físic: elements, procés, recursos i riscos. Estructura cultural, política i social: territori, població, grups socials i formes d'organització. Estructura productiva: activitats, factors de localització i sectors. Comerç, transports i comunicacions. Estructura de població i sistema urbà. Infraestructures i equipaments.
  
Tema 70. L'ordenació territorial: classes de plans d'ordenació. Naturalesa jurídica dels instruments del planejament. El règim de la seua impugnació.
  
Tema 71. El Pla General d'Ordenació Urbana: objecte, determinacions i documentació. Els estàndards urbanístics. Sistemes generals i sistemes locals.
  
Tema 72. L'evolució del planejament general de la ciutat de Gandia.
  
Tema 73. L'urbanisme industrial. L'urbanisme comercial: concepte i aplicacions.
  
Tema 74. Estructura general i orgànica del territori en el Pla General d'Ordenació Urbana de Gandia. Classes de sòl.
  
Tema 75. Legislació i normatives d'àmbit estatal, autonòmic o local, no directament urbanístiques, amb incidència en l'ordenació territorial i urbana. Legislació de costes. Legislació de carreteres. Legislació d'aigües.
  
Grup V
  
Planificació econòmica
  
Tema 76. Hisenda pública: principis constitucionals. Recursos: classes i elements. Gestió. Recaptació i inspecció de tributs. Les lleis de pressupostos generals de l'Estat.
  
Tema 77. Autonomia financera de les entitats locals. Competències de les entitats locals en matèria tributària. La Llei 39/1988, Reguladora de les hisendes locals. La coordinació de les hisendes estatal, autonòmica i local.
  
Tema 78. El pressupost de les entitats locals. Estructura. Procediment d'aprovació, execució i liquidació. Modificacions de crèdit. Règim pressupostari d'empreses i organismes autònoms de les entitats locals.
  
Tema 79. Fases d'aprovació de la despesa i ordenació del pagament. Control i intervenció de la despesa i règim de comptes. Nou sistema de comptabilitat pública local: principis generals.
  
Tema 80. Importància social i econòmica de la societat de la informació: la resposta de la Unió Europea. Les noves tecnologies de la comunicació i la informació i el seu impacte sobre el desenvolupament local.
  
Tema 81. Magnituds del sector públic local: la despesa pública en la seua relació amb el PNB i del conjunt de les administracions públiques.
  
Tema 82. El desenvolupament econòmic local: concepte i bases. La participació de l'administració local en la promoció econòmica i l'ocupació.
  
Tema 83. El finançament del desenvolupament local: el finançament europeu, l'estatal i l'autonòmic. Les noves modalitats de finançament.
  
Tema 84. Mercat de treball, ocupació i desenvolupament local. Els nous jaciments d'ocupació de la Unió Europea. L'itinerari d'inserció sociolaboral.
  
Tema 85. Les organitzacions empresarials i sindicals.
  
Tema 86. L'organització del desenvolupament econòmic local: el paper de les organitzacions intermèdies. La participació ciutadana en els processos de desenvolupament local.
  
Tema 87. L'empresa. Tipus de societats: societat anònima laboral, societat civil i d'altres modalitats d'associació laboral o mercantil.
  
Tema 88. L'empresa i la seua fiscalitat. La gestió empresarial i el concepte de qualitat total.
  
Tema 89. Les infraestructures de comunicació i telecomunicació en el desenvolupament local. Accessibilitat, mobilitat, trànsit (urbà) i transport públic.
  
Tema 90. La qualitat en la prestació dels serveis públics: concepte de qualitat. Diagnòstic i gestió de la qualitat.